CELEX: 42018X1858
Language: hu
Date: 2018-11-28 00:00:00
Title: Az Egyesült Nemzetek Európai Gazdasági Bizottsága (ENSZ EGB) 100. számú előírásának módosítása – Egységes rendelkezések járművek elektromos hajtórendszerük tekintetében történő jóváhagyásáról [2018/1858]

28.11.2018   
            
            
               HU
            
            
               Az Európai Unió Hivatalos Lapja
            
            
               L 302/114
            
         
      A nemzetközi közjog értelmében jogi hatállyal kizárólag az ENSZ EGB eredeti szövegei rendelkeznek. Ennek az előírásnak a státusza és hatálybalépésének időpontja az ENSZ EGB TRANS/WP.29/343 sz. státuszdokumentumának legutóbbi változatában ellenőrizhető a következő weboldalon:
      http://www.unece.org/trans/main/wp29/wp29wgs/wp29gen/wp29fdocstts.html
      Az Egyesült Nemzetek Európai Gazdasági Bizottsága (ENSZ EGB) 100. számú előírásának módosítása – Egységes rendelkezések járművek elektromos hajtórendszerük tekintetében történő jóváhagyásáról [2018/1858]
      A Hivatalos Lapban (HL L 87., 2015.3.31.) közzétett 100. számú előírás módosítása
      Tartalma:
      
                   
               
               
                  A 02. módosítássorozat 2. kiegészítése – A hatálybalépés időpontja: 2016. január 29.
               
            
                   
               
               
                  A 2. módosítássorozat 3. kiegészítése – A hatálybalépés időpontja: 2016. június 18.
               
            Az előírás teljes szövegében (beleértve valamennyi mellékletét) az „újratölthető energiatároló rendszer (RESS) a következőképpen módosul: »újratölthető elektromosenergia-tároló rendszer (REESS)”.
      Az 5.1.–5.1.1.3. szakasz a következőképpen módosul:
      
         „5.1.   Áramütés elleni védelem
         Ezek az elektromos biztonsági követelmények a nagyfeszültségű sínekre vonatkoznak, amennyiben azok nincsenek összekötve a külső nagyfeszültségű áramforrással.
         5.1.1.   Közvetlen érintés elleni védelem
         A feszültség alatt álló alkatrészek közvetlen érintése elleni védelem az ezen előírás II. része szerint típusjóváhagyásban részesített REESS rendszerrel felszerelt járművek esetében is kötelező.
         A feszültség alatt álló alkatrészeket közvetlen érintés elleni védelemmel kell ellátni, amelynek meg kell felelnie az 5.1.1.1. és az 5.1.1.2. szakasz előírásainak. Az elválasztókat, a burkolatokat, a szilárd szigetelőket és a csatlakozókat úgy kell kialakítani, hogy szerszám nélkül ne lehessen felnyitni, leválasztani, szétszerelni vagy eltávolítani azokat.
         Azonban a csatlakozókat (beleértve a jármű főcsatlakozóját is) szerszámok használata nélkül szét kell tudni választani, ha azok megfelelnek az alábbi követelmények legalább egyikének:
         
                     a)
                  
                  
                     megfelelnek mind az 5.1.1.1., mind az 5.1.1.2. szakaszban foglalt követelményeknek, amennyiben le vannak választva; vagy
                  
               
                     b)
                  
                  
                     a padló alatt helyezkednek el, és reteszelőberendezéssel rendelkeznek; vagy
                  
               
                     c)
                  
                  
                     reteszelőberendezéssel rendelkeznek. A csatlakozó részét nem képező egyéb alkatrészek csak szerszámok használatával távolíthatók el a csatlakozó szétválasztásához; vagy
                  
               
                     d)
                  
                  
                     a csatlakozó szétválasztását követő 1 másodpercen belül a feszültség alatt álló részek feszültsége egyenáram esetében 60 V-ra vagy az alá, illetve váltakozó áram esetében 30 V-ra vagy az alá csökken.
                  
               5.1.1.1.   Az utas- vagy csomagtéren belül a feszültség alatt álló alkatrészek érintésvédelmét IPXXD védelmi fokozattal kell biztosítani.
         5.1.1.2.   Az utas- vagy csomagtéren kívül a feszültség alatt álló alkatrészek érintésvédelmét IPXXB védelmi fokozattal kell biztosítani.”
      
      A (korábbi) 5.1.1.4.–5.1.1.5.3. szakasz számozása 5.1.1.3.–5.1.1.4.3.-ra módosul.